
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3465 

23 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση απογευματινής υπερωριακής εργασίας 
μονίμων υπαλλήλων της Διεύθυνσης Ηλεκτρονι¬ 
κής Διακυβέρνησης Γ.Γ.Δ.Ε του Υπουργείου Οικο¬ 
νομικών. 1 

Σύσταση και Οργάνωση Μονάδας Εσωτερικού 
Ελέγχου στο Υπουργείο Εθνικής Άμυνας. 2 


ΑΠΟΦΑΣΕΙ Σ 

Αριθμ. 2/96236/0022 (1) 


Καθιέρωση απογευματινής υπερωριακής εργασίας μο¬ 
νίμων υπαλλήλων της Διεύθυνσης Ηλεκτρονικής Δι¬ 
ακυβέρνησης Γ.Γ.Δ.Ε του Υπουργείου Οικονομικών. 

Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και Κυβερνητικά Όργανα που κυρώ¬ 
θηκε με το άρθρο πρώτο του Π.δ. 63/2005 (ΦΕΚ 98/Α). 

2. Τις διατάξεις του άρθρου 20 του Ν. 4024/2011 (ΦΕΚ 
226/Α) «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012- 2015» όπως τροποποιήθηκαν με 
τις όμοιες του άρθρου 45 του ν. 4071/2012 (ΦΕΚ 85/Α) 
και του άρθρου 176 του ν. 4261/2014 (ΦΕΚ 107/Α'). 

3. Την υπ' αριθμ. Υ48/9-7-2012 (ΦΕΚ 2105/Β/9.7.2012) 
απόφαση καθορισμού αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα. 

4. Την υπ’ αριθμ. 2/46430/0004/24-7-2012 (ΦΕΚ 2183/Β/ 
24-4-2012) απόφαση Μεταβίβαση αρμοδιοτήτων και 
της εξουσίας να υπογράφουν «Με εντολή Αναπληρω¬ 
τή Υπουργού» στο Γενικό Γραμματέα Δημοσιονομικής 
Πολιτικής, στους Προϊσταμένους Γενικών Διευθύνσεων, 
Διευθύνσεων και Τμημάτων της Γενικής Γραμματείας 
Δημοσιονομικής Πολιτικής/Γενικού Λογιστηρίου του 
Κράτους του Υπουργείου Οικονομικών. 


5. Το υπ’ αριθμ. Α.Τ.Δ 11611087 ΕΞ 2014/4-12-2014 έγγρα¬ 
φο του Αυτοτελούς Τμήματος Διοίκησης της Γενικής 
Διεύθυνσης Ηλεκτρονικής Διακυβέρνησης και Ανθρώπι¬ 
νου Δυναμικού του Υπουργείου Οικονομικών. 

6. Το υπ’ αριθμ. ΔΗΛΕΔ 021616 ΕΞ2014/27-10-2014 έγ¬ 
γραφο της Διεύθυνσης Ηλεκτρονικής Διακυβέρνησης 
(Δ.ΗΛΕ.Δ.) του Υπουργείου Οικονομικών, όπου αναφέρο- 
νται οι λόγοι για την ανάγκη καθιέρωσης υπερωριακής 
εργασίας στους υπαλλήλους της Υπηρεσίας, προκειμέ- 
νου αυτή να ανταποκριθεί στις ιδιαίτερα απαιτητικές 
αρμοδιότητες και ευθύνες με τις οποίες έχει επιφορ¬ 
τιστεί λόγω των πρόσφατων νομοθετικών εξελίξεων, 
ιδίως αυτές που αφορούν στο νέο τρόπο ρύθμισης 
ληξιπρόθεσμων οφειλών. 

7. Την υπ’ αριθμ. ΔΣΣΟΔΒ/1162908/10-12-2014 (ΑΔΑΩΖΦ5Η- 
Σ38) απόφαση δέσμευσης πίστωσης της Διεύθυνσης 
Στρατηγικού Σχεδιασμού και Οικονομικής Διοίκησης του 
Υπουργείου Οικονομικών. 

8. Το γεγονός ότι από την απόφαση αυτή προκα- 
λείται δαπάνη ύψους ευρώ (11.253 €) περίπου, η οποία 
θα καλυφθεί από τις εγγεγραμμένες πιστώσεις Ειδι¬ 
κού Φορέα 23-180 και ΚΑΕ 0511 οικονομικού έτους 2014, 
αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για εκατόν ένα (101) υπαλλήλους της Δι¬ 
εύθυνσης Ηλεκτρονικής Διακυβέρνησης του Υπουργείου 
Οικονομικών και μέχρι είκοσι (20) ώρες τον μήνα ανά 
υπάλληλο, για το χρονικό διάστημα από τη δημοσίευση 
της παρούσης σε ΦΕΚ και έως 31-12-2014. 

Η κατανομή των ωρών, η συγκρότηση των συνεργείων 
και η περιγραφή των συγκεκριμένων εργασιών που θα 
πραγματοποιηθούν, όπως ακριβώς αυτές έχουν κατα¬ 
γράφει στα σχετικά έγγραφα αιτήματα για την έγκριση 
υπερωριακής απασχόλησης, θα γίνει με αποφάσεις και 
ευθύνη κάθε Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2014 

Με εντολή Αναπληρωτή Υπουργού 
Ο Γ ενικός Γ ραμματέας 
Δημοσιονομικής Πολιτικής 
ΕΜΜΑΝΟΥΗΛ ΜΑΜΑΤΖΑΚΗΣ 













40204 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ. 800/265/139770 (2) 

Σύσταση και Οργάνωση Μονάδας Εσωτερικού 
Ελέγχου στο Υπουργείο Εθνικής Άμυνας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - ΔΙΟΙΚΗΤΙΚΗΣ 
ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Των άρθρων 2, 3, 4,12, 26 και 19 του Ν. 3492/2006 
«Οργάνωση συστήματος ελέγχου και διασφάλιση της 
χρηστής δημοσιονομικής διαχείρισης του κρατικού προ¬ 
ϋπολογισμού και των εκτός του κρατικού προϋπολογισμού 
φορέων και άλλες διατάξεις», όπως αντικαταστάθηκαν 
με τις διατάξεις του Ν. 4081/2012 «Περιστολή δημοσίων 
δαπανών, ρύθμιση θεμάτων δημοσιονομικών ελέγχων και 
άλλες διατάξεις» (ΦΕΚ Α' 184) και συμπληρώθηκαν με τις 
διατάξεις του Ν. 4281/2014 «Μέτρα στήριξης και ανάπτυξης 
της ελληνικής οικονομίας, οργανωτικά θέματα Υπουργείου 
Οικονομικών και άλλες διατάξεις (ΦΕΚ Α' 160) και ισχύουν». 

β. Του Ν. 2292/1995 «Οργάνωση και Λειτουργία του 
Υπουργείου Εθνικής Άμυνας, Διοίκηση και'Ελεγχος των 
Ενόπλων Δυνάμεων και άλλες διατάξεις» (ΦΕΚ Α' 35), 
ως ισχύει σήμερα. 

γ. Ν.Δ. 721/70 «Περί Οικονομικής Μέριμνας και Λογιστι¬ 
κού των Ενόπλων Δυνάμεων» (ΦΕΚ Α' 251). 

δ. Του Π.δ. 73/2006 «Διάρθρωση, αρμοδιότητες και 
στελέχωση των Γενικών Διευθύνσεων α) Οικονομικού 
Σχεδιασμού και Υποστήριξης β) Αμυντικών Εξοπλισμών 
και Επενδύσεων γ) Πολιτικής Εθνικής Άμυνας και Διε¬ 
θνών Σχέσεων του Υπουργείου Εθνικής Άμυνας» (ΦΕΚ 
Α' 73), ως ισχύει σήμερα. 

ε. Του Π.δ. 24/2008 (ΦΕΚ Α' 48) «Διάρθρωση της Γ ενι¬ 
κής Διεύθυνσης Δημοσιονομικού Ελέγχου (Γ.Δ.Δ.Ε.) της 
Γενικής Γραμματείας Δημοσιονομικής Πολιτικής Διευ¬ 
θύνσεων και Τμημάτων του». 

στ. Των Π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141), 119/2013 
«Διορισμός Αντιπροέδρου της Κυβέρνησης, Υπουργών 
και Αναπληρωτών Υπουργών και Υφυπουργών» (ΦΕΚ Α' 
153) και 158/2014 «Διορισμός Υπουργών» (ΦΕΚ Α' 240). 

ζ. Την υπ’ αριθμ. Υ48/09-07-2012 (ΦΕΚ 2105 Β') απόφαση 
του Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα». 

η. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.δ. 63/2005 «Κωδικοποίηση για 
την Κυβέρνηση και Κυβερνητικά Όργανα» (ΦΕΚ Α' 98). 

θ. Των άρθρων 6, 7,11,19, 20, 21, 24 του Ν. 3693/2008 
«Εναρμόνιση της ελληνικής νομοθεσίας με την Οδηγία 
2006/43/ΕΚ περί υποχρεωτικών ελέγχων των ετήσιων 
και των ενοποιημένων λογαριασμών, για την τροπο¬ 
ποίηση των Οδηγιών 78/660/ΕΟΚ και 83/349/ΕΟΚ του 
Συμβουλίου και για την κατάργηση της Οδηγίας 84/253/ 
ΕΟΚ του Συμβουλίου και άλλες διατάξεις». 

2. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αρθρο 1 
Σύσταση 

Συστήνεται στο Υπουργείο Εθνικής Άμυνας Μονάδα 
Εσωτερικού Ελέγχου (Μ.Ε.Ε.) η οποία είναι ανεξάρτητη 


υπηρεσία, υπάγεται απευθείας στον Υπουργό και λει¬ 
τουργεί ως οργανωτική μονάδα επιπέδου διεύθυνσης. 

Αρθρο 2 
Αποστολή 

Αποστολή της Μ.Ε.Ε. είναι να παρέχει διαβεβαίωση 
περί της επάρκειας των συστημάτων διαχείρισης και 
ελέγχου των Μονάδων - φορέων του Υπουργείου και 
να υποβάλει προτάσεις για τη λήψη μέτρων βελτίωσης 
των συστημάτων αυτών με σκοπό την αποτελεσματική 
λειτουργία τους. 

Αρθρο 3 

Διευθυντής της ΜΕΕ 

1. Ο διευθυντής της ΜΕΕ έχει την ευθύνη για την ποι¬ 
οτική διασφάλιση και βελτίωση των δραστηριοτήτων 
της Μ.Ε.Ε., εποπτεύει συνεχώς την αποτελεσματικότητα 
του ελέγχου εκδίδοντας τις αναγκαίες προς τούτο κα¬ 
τευθυντήριες οδηγίες οι οποίες είναι δεσμευτικές για 
τους ελεγκτές και τις ελεγχόμενες Υπηρεσίες, μετά από 
έγκριση του Υπουργού. Διαβεβαιώνει ότι οι ενέργειες 
των εσωτερικών ελεγκτών διενεργούνται σύμφωνα με 
τα ισχύοντα διεθνή ελεγκτικά πρότυπα και τον Κώδικα 
Δεοντολογίας των εσωτερικών ελεγκτών. 

2. Ορίζεται με απόφαση του Υπουργού Εθνικής Άμυνας 
και μπορεί να είναι ανώτατος αξιωματικός του Οικο¬ 
νομικού Σώματος όλων των Κλάδων ή του Ελεγκτικού 
Σώματος ο οποίος έχει υποχρεωτικά ανάλογη εμπειρία 
σε τακτικές και ειδικές οικονομικές επιθεωρήσεις και 
ελέγχους σε όλες τις κατηγορίες των διαχειρίσεων των 
Ε.Δ οι οποίες εμπίπτουν στην αρμοδιότητα της ΜΕΕ και 
είναι κάτοχος αναγνωρισμένου πανεπιστημιακού τίτλου 
στα χρηματοοικονομικά - οικονομικά. 

Αρθρο 4 

Διάρθρωση - Αρμοδιότητες 

1. Η Μονάδα Εσωτερικού ελέγχου έχει ελεγκτικές - 
συμβουλευτικές αρμοδιότητες, υλοποιεί πλήρως τις 
προδιαγραφές που ορίζονται από τα διεθνή ελεγκτικά 
πρότυπα, καθώς και από τα πρότυπα και τις μεθοδολο¬ 
γίες συστημάτων και διαχείρισης εσωτερικού ελέγχου, 
που διαμορφώνονται σύμφωνα με τις διατάξεις της πα¬ 
ραγράφου 5 του άρθρου 12 του Ν. 3492/2006. 

2. Η Μονάδα Εσωτερικού Ελέγχου διαρθρώνεται στα 
ακόλουθα τμήματα: 

α. Τμήμα Στρατηγικής - Σχεδιασμού Ελέγχων, Παρα¬ 
κολούθησης Μέτρων και Ποιοτικού Ελέγχου το οποίο 
έχει τις εξής αρμοδιότητες: 

(1) Σχεδιασμός των ελέγχων, που αφορά στη στρα¬ 
τηγική ελέγχου της ΜΕΕ, θέτοντας τους στόχους για 
το σύνολο του ελεγκτικού της έργου με σκοπό την 
παροχή διαβεβαίωσης περί επάρκειας των συστημάτων 
διαχείρισης και ελέγχου του φορέα, στον προσδιορισμό 
του ελεγκτικού περιβάλλοντος, στην αξιολόγηση των 
σχετικών κινδύνων μέσω της συγκεκριμένης μεθοδολο¬ 
γίας και στον καθορισμό του κύκλου ελέγχων. 

(2) Σύνταξη του σχεδίου στρατηγικής - σχεδιασμού 
ελέγχων και του ετήσιου προγράμματος ελέγχου τα 
οποία υποβάλλονται προς έγκριση από τον Υπουργό 
Εθνικής Αμυνας και στη συνέχεια κοινοποιούνται στη 
Γ.Δ.Δ.Ε 

(3) Παρακολούθηση, ανά έλεγχο, των ελεγχόμενων 
μονάδων σε σχέση με τα μέτρα που λαμβάνουν, προ- 

κειμένου να συμμορφωθούν στις συστάσεις που τους 
απευθύνονται καθώς και την εκτέλεση των ληφθέντων 
μέτρων που αφορούν τις αποφάσεις δημοσιονομικών 
διορθώσεων που επιβάλλει η Μ.Ε.Ε. Επιπλέον ενημέ¬ 
ρωσης της Γ.Δ.Δ.Ε. μέσω της ετήσιας αναφοράς για τα 
μέτρα που έχουν ληφθεί από τις ελεγχόμενες μονάδες, 
προκειμένου να συμμορφωθούν στις συστάσεις που 
τους απευθύνονται, καθώς και για την εκτέλεση των 
ληφθέντων μέτρων που αφορούν τις αποφάσεις δημο¬ 
σιονομικών διορθώσεων που επιβάλλει η Μ.Ε.Ε. 

(4) Ποιοτικός Έλεγχος του εκτελούμενου έργου των 
ελέγχων. 

β. Το τμήμα Διενέργειας Ελέγχων είναι αρμόδιο για 
τα ακόλουθα: 

(1) Ελεγκτικές - συμβουλευτικές αρμοδιότητες 

(α) Έλεγχος: 

1/ Της επάρκειας του συστήματος εσωτερικού ελέγ¬ 
χου του φορέα και εισήγηση των σχετικών βελτιωτικών 
προτάσεων. 

2/ Της εφαρμογής των κανόνων δικαίου, της νομιμότη¬ 
τας και κανονικότητας των δαπανών, όπως και του εσω¬ 
τερικού κανονιστικού πλαισίου λειτουργίας του φορέα. 

3/ Της ορθής διενέργειας των δαπανών, της ορθής 
είσπραξης και εμφάνισης των εσόδων, της διαχείρισης 
κινδύνων, όπως και της διαχείρισης της περιουσίας του 
φορέα με την εξακρίβωση του ενεργητικού και παθη¬ 
τικού και μισθολογικού κόστους, για τον εντοπισμό τυ¬ 
χόν φαινομένων κακοδιοίκησης και κακοδιαχείρισης, 
κατάχρησης, σπατάλης, απάτης ή διαφθοράς και την 
αποτροπή τους στο μέλλον. 

4/ Των πληροφοριακών συστημάτων, προκειμένου να 
διαπιστωθεί κατά πόσον επιτυγχάνουν τους σκοπούς 
τους και εάν έχουν ενσωματωθεί σε αυτά επαρκείς 
ασφαλιστικές δικλείδες/μηχανισμοί ελέγχου. 

(β) Αξιολόγηση της οικονομίας, της αποδοτικότητας 
και της αποτελεσματικότητας των δραστηριοτήτων του 
φορέα. 

(γ) Αξιολόγηση του προγραμματισμού, του σχεδιασμού 
και της εκτέλεσης των λειτουργιών του φορέα. 

(δ) Διαβεβαίωση περί της ακρίβειας, της αξιοπιστίας 
και της έγκαιρης προετοιμασίας των χρηματοοικονο¬ 
μικών (και λοιπών) αναφορών. 

(2) Παροχή διαβεβαίωσης περί της επάρκειας των συ¬ 
στημάτων διαχείρισης και ελέγχου του φορέα. 

(3) Τις αρμοδιότητες των διατάξεων του άρθρου 12 
του Ν. 3492/2006 των Μ.Ε.Ε. όπως αντικαταστάθηκαν 
και συμπληρώθηκαν με τις όμοιες του άρθρου 1 του 
Ν. 4081/2012 και του άρθρου 5 του Ν. 4281/2014, ήτοι. 

(α) Διενέργεια τακτικού ελέγχου των παγίων προκα¬ 
ταβολών του φορέα (χρηματικού - υλικού). 

(β) Οικονομικός και διαχειριστικός έλεγχος των δη¬ 
μοσίων υπόλογων και δημοσίων διαχειρίσεων που υπά¬ 
γονται στον φορέα. 

(γ) Διενέργεια ένορκης διοικητικής εξέτασης σε περί¬ 
πτωση απώλειας δικαιολογητικών πληρωμής δημόσιας 
δαπάνης πριν την έκδοση τίτλου πληρωμής. 

(δ) Έρευνα της ύπαρξης αντικειμενικής αδυναμίας 
απόδοσης λογαριασμού χρηματικού εντάλματος προ¬ 
πληρωμής. 

(ε) Η διαπίστωση σε περίπτωση απώλειας αποδεικτι¬ 
κών είσπραξης που δεν έχουν εξοφληθεί, της εισαγωγής 
ή μη στην ΔΟΥ ή στο Τελωνείο του ποσού που αναγρά¬ 
φεται σε αυτά ενώ σε περίπτωση απώλειας γραμματίων, 


χρηματικών ενταλμάτων ή άλλων τίτλων πληρωμής, πριν 
την εξόφλησή τους, η διαπίστωση της μη εξόφλησης αυ¬ 
τών, προκειμένου να εκδοθούν αντίγραφα αυτών, καθώς 
και σε περίπτωση απώλειας χρηματικών ενταλμάτων 
ή άλλων τίτλων πληρωμής μετά την εξόφληση αυτών, 
προκειμένου να εκδοθεί αντίγραφο, σύμφωνα με τις 
ισχύουσες διατάξεις. 

(4) Επιβολή δημοσιονομικών διορθώσεων, στις περι¬ 
πτώσεις που εντοπισθούν μεμονωμένες ή συστημικές 
παρατυπίες σε υπηρεσίες του ΥΠΕΘΑ ή σε εποπτευόμε¬ 
νους φορείς του, εφόσον οι φορείς αυτοί δε διαθέτουν 
μονάδα εσωτερικού ελέγχου. 

(5) Επιπλέον είναι αρμόδιο για τα ακόλουθα: 

(α) Εκτέλεση του ετήσιου προγράμματος, των τακτι¬ 
κών, έκτακτων και ειδικών ελέγχων. 

(β) Σύνταξη της έκθεσης των αποτελεσμάτων ελέγχου, 
στην οποία μπορεί να περιληφθούν και οι απόψεις της 
ελεγχόμενης Μονάδας - φορέα. 

(γ) Δημιουργία και τήρηση του φακέλου ελέγχου. 

γ. Τμήμα Κοινοποιήσεων Αποτελεσμάτων Ελέγχου και 
Γραμματειακής Υποστήριξης το οποίο έχει τις ακόλου¬ 
θες αρμοδιότητες: 

(1) Κοινοποίηση της έκθεσης αποτελεσμάτων ελέγχου 
εντός του ΥΠΕΘΑ στην ελεγχόμενη Μονάδα ή στον επο¬ 
πτευόμενο φορέα, στο αντίστοιχο Γ.Ε. και στον Υπουργό 
Εθνικής Αμυνας. 

(2) Κοινοποίηση εκτός του Υπουργείου Εθνικής Αμυ¬ 
νας, στον Προϊστάμενο της Διεύθυνσης Υποστήριξης και 
Επικοινωνίας της Γ.Δ.Δ.Ε. και σε περίπτωση που τα ευρή¬ 
ματα του ελέγχου αφορούν σε παρατυπίες (σύμφωνα με 
αρ. 4 παρ. 5 του Ν. 3492/2006) στο Ελεγκτικό Συνέδριο. 

(3) Γραμματειακή Υποστήριξη και διεκπεραίωση της 
αλληλογραφίας, καθώς και χειρισμός των διοικητικών 
θεμάτων του προσωπικού της ΜΕΕ. 

δ. Τμήμα Νομικής Υποστήριξης 

Νομική Υποστήριξη επί όλων των θεμάτων αρμοδιότη¬ 
τας της ΜΕΕ και επιτελικός συντονισμός σε ζητήματα 
νομικής φύσεως. 

3. Με απόφαση του Υπουργού Εθνικής Αμυνας δύναται 
να διατίθεται προσωπικό από τα Γ ενικά Επιτελεία ή τις 
Γενικές Διευθύνσεις του ΥΠΕΘΑ, για την υποβοήθηση 
του έργου της ΜΕΕ. 

Άρθρο 5 

Προσωπικό - Προσόντα Ελεγκτών 

1. Οι ελεγκτές της ΜΕΕ επιλέγονται με βάση τις αρχές 
της διαφάνειας, αξιοκρατίας και αντικειμενικότητας, 
αποκλειστικά από το υπηρετούν στρατιωτικό και πο¬ 
λιτικό προσωπικό στο Υπουργείο Εθνικής Αμυνας των 
τριών Κλάδων των Ε.Δ. και διαθέτουν προσόντα, που 
ανταποκρίνονται στη φύση του έργου και της λειτουρ¬ 
γικότητας του κάθε τμήματος. 

2. Ως προσόντα και προϋποθέσεις ορίζονται τα εξής: 

α. Ανάλογη εμπειρία σε τακτικές και ειδικές οικονομι¬ 
κές επιθεωρήσεις και ελέγχους σε όλες τις κατηγορίες 
των διαχειρίσεων των Ε.Δ οι οποίες εμπίπτουν στην 
αρμοδιότητα της ΜΕΕ ή κατοχή αναγνωρισμένου προ¬ 
πτυχιακού ή μεταπτυχιακού πανεπιστημιακού τίτλου 
στα χρηματοοικονομικά - οικονομικά - εφαρμοσμένη 
λογιστική και ελεγκτική. Για την επιλογή συνεκτιμάται 
η κατοχή επαγγελματικού τίτλου και επάρκειας στα 
γνωστικά αντικείμενα του Ν. 3693/2008 και η γνώση 
των διεθνών ελεγκτικών προτύπων. 

β. Η επαγγελματική επάρκεια του προσωπικού όπως 
προκύπτει από τις εκθέσεις αξιολόγησης των τελευ¬ 
ταίων πέντε ετών. 

γ. Να μην έχουν τιμωρηθεί πειθαρχικά ή ποινικά για 
πράξεις ή παραλείψεις συνδεόμενες με την άσκηση οι¬ 
κονομικής διαχείρισης και ελέγχου, καθώς επίσης να 
μην εκκρεμούν εις βάρος τους τέτοιου είδους κατη¬ 
γορίες. 

Άρθρο 6 
Στελέχωση 

1. Για τη στελέχωση της ΜΕΕ ανά τμήμα, ορίζονται 
τα παρακάτω 

α. Τμήμα Στρατηγικής και Σχεδιασμού στο οποίο 
προ'ΐσταται Ανώτερος Αξιωματικός του Οικονομικού 
Σώματος όλων των Κλάδων ή του Ελεγκτικού Σώματος: 

(1) Ανώτεροι Αξιωματικοί του Οικονομικού Σώματος 
όλων των Κλάδων ή του Ελεγκτικού Σώματος, θέσεις 
δύο (2), συμπεριλαμβανομένου του προϊσταμένου τμή¬ 
ματος. 

(2) Ανθυπασπιστές, Υπαξιωματικοί όλων των ειδικοτή¬ 
των και Κλάδων ανάλογων προσόντων, θέσεις δύο (2). 

(3) Μόνιμοι Υπάλληλοι ΠΕ Δ-0 (Διοικητικού Οικονομι¬ 
κού), θέση μία (1). 

β. Τμήμα Διενέργειας Ελέγχων στο οποίο προ'ΐσταται 
Ανώτερος Αξιωματικός του Οικονομικού Σώματος όλων 
των Κλάδων ή του Ελεγκτικού Σώματος: 

(1) Ανώτεροι Αξιωματικοί του Οικονομικού Σώματος 
όλων των Κλάδων ή του Ελεγκτικού Σώματος, θέσεις 
επτά (7), συμπεριλαμβανομένου του προϊσταμένου τμή¬ 
ματος. 

(2) Κατώτεροι Αξιωματικοί, Ανθυπασπιστές, Υπαξιωμα- 
τικοί και πολιτικό προσωπικό όλων των ειδικοτήτων και 
Κλάδων με ανάλογα προσόντα, θέσεις έξι (6). 

γ. Τμήμα Κοινοποιήσεων Αποτελεσμάτων Ελέγχου και 
Γραμματειακής Υποστήριξης στο οποίο προ'ΐσταται Μό¬ 
νιμος Υπάλληλος Κλάδου ΠΕ Διοικητικού - Οικονομικού: 

Ανθυπασπιστές, Υπαξιωματικοί και πολιτικό προ¬ 
σωπικό όλων των ειδικοτήτων και Κλάδων, ανάλογων 
προσόντων, θέσεις τρεις (3) συμπεριλαμβανομένου του 
προϊσταμένου τμήματος. 


δ. Τμήμα Νομικής Υποστήριξης στο οποίο προ'ΐσταται 
Αξιωματικός (ΣΣΝΣ): 

Αξιωματικοί (ΣΣΝΣ) θέσεις (2) συμπεριλαμβανομένου 
του προϊσταμένου τμήματος. 

Αρθρο 7 

Αρμοδιότητες της Μονάδας Εσωτερικού Ελέγχου 
επί των Εποπτευόμενων Φορέων 
του Υπουργείου Εθνικής Αμυνας 

Η Μονάδα Εσωτερικού Ελέγχου του ΥΠΕΘΑ ασκεί 
τις ελεγκτικές αρμοδιότητές της και επί των εποπτευ¬ 
όμενων φορέων όπως αυτοί ορίζονται σύμφωνα με τις 
διατάξεις του άρθρου 3 του Ν. 3492/2006, (ΦΕΚ Α' 210), 
με κοινή απόφαση των Υπουργών Οικονομικών και Εθνι¬ 
κής Αμυνας. 

Αρθρο 8 

Καταργούμενες Διατάξεις 

Από την έναρξη λειτουργίας της ΜΕΕ του ΥΠΕΘΑ, 
το συγκροτηθέν με το άρθρο 1 του Π.δ. 73/2006 (ΦΕΚ 
Α' 76) Γραφείο Οικονομικής Επιθεώρησης της ΓΔΟΣΥ 
καταργείται, ενώ το αρχείο και οι εκκρεμείς υποθέσεις 
μεταφέρονται στη ΜΕΕ. 

Αρθρο 9 
Έναρξη Ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

